મહિલા સશક્તિકરણ પર બોલતા સુષ્મા સ્વરાજે જણાવ્યું કે ભાજપના રાજમાં મહિલા સશક્તિકરણ વધ્યું છે. યુપીએ સરકારમાં જે બે જ મહિલા કેબિનેટ મંત્રી હતા. ત્યાં ભાજપના કેબિનેટમાં 6 મહિલા કેબિનેટ મંત્રી છે. વધુમાં તેમણે ગુજરાતમાં મહિલાઓના આર્થિક સશક્તિકરણ પર બોલતા જણાવ્યું કે ખાલી ગુજરાતમાં જ 142 યોજનાઓ છે જે ખાલી મહિલાઓ માટે ચલાવવામાં આવે છે. સાથે જ તેમણે કહ્યું કે મુદ્રા યોજના અંતર્ગત 4 લાખ કરોડ રૂપિયાનું ઋણ 76 ટકા મહિલાઓને આપવામાં આવ્યું છે. આ તેમના આર્થિક સ્વાવલંબન માટે ખૂબ જ મહત્વપૂર્ણ છે.